Spioenasiebewerings: 'Ons intelligensie is nie intelligent nie,' sê Malema | Maroela Media
Spioenasiebewerings: 'Ons intelligensie is nie intelligent nie,' sê Malema
Thuli Madonsela, Julius Malema, Lindiwe Mazibuko en Joseph Mathunjwa het bewerings van spioenasie teen hulle as "snert" bestempel, het Beeld Vrydag berig.
"'n Gr. 9-leerder kan sien dit is snert," het Thuli Madonsela, die Openbare Beskermer, gesê nadat die Staatsveiligheidsagentskap (SSA) Donderdag aangekondig het die vier word amptelik vir spioenasie ondersoek.
Madonsela het gesê sy gaan 'n amptelike klag indien teen die SSA en versoek dat hy die mediaverklaring terugtrek. Sy het gesê dit is "interessant" dat die bewerings aan die lig gekom het enkele dae voordat pres. Jacob Zuma vrae in die parlement moet beantwoord.
"Ek het nog nooit in my lewe sulke malligheid gehoor nie. Daardie mense is narre. Ons grootste probleem is dat ons 'intelligensie' nie intelligent is nie," het Julius Malema, leier van die EFF, gesê.
Joseph Mathunjwa, president van die vakbond Amcu, het gesê die bewerings is "snert" en 'n "mors van staatshulpbronne" om dit te ondersoek.
Lindiwe Mazibuko, voormalige parlementêre leier van die DA wat tans by Harvard studeer, het getwiet: "Dit is taamlik vernederend dat 'n Suid-Afrikaanse kabinetsminister 'n mediaverklaring uitreik in reaksie op valse webjoernaalinskrywing deur die kranksinnige randeiers."
Die bewerings teen die vier sluit onder meer in dat die CIA in Langley in die VSA 'n lêer oor Mazibuko het waarin daar glo beweer word dat sy 'n Pretoriase weergawe van die Arabiese Lente probeer reël.
Julius Malema Thuli Madonsela
Ja en so ook nie ons politieke partye nie
Ek vind dit nogal amusant dat Julias van intelligensie praat….ghieghie. (Die vent spel nie eens sy eie naam reg nie.)
Julle sal sien dis weer iemand in die ANC wat almal se aandag wil aflei van hulle skandes en skades waarvoor hulle nog moet verantwoord.